Ora!

Ora! ( scrivù dcò ORA!, an piemontèis « àura, dess » ), s-ciamà an prinsipi Drin Drin ( com ël son ësclint d'un ciochin ) a l'é 'n partì polìtich sentrista an Italia.

 Stòria 
Ël dì 7 ëd Luj 2025 l'antrapreneur emilian-romagneul Alberto Forchielli, durant n'episòdi an direta dla serie s-ciamà Drin Drin, tramentre ch'a discutìa con ël conomista venessian Michele Boldrin ansima n'artìcol an sl'emigrassion ëd mes milion ëd giovo italian partì pr'ël mond serché fortun-a, a l'ha dit ch'a fasìa damanca d'un neuv partì parij 'd « Fare per fermare il declino » ( Bogé pr'andé pa a ramengh ). Costì a l'era 'l partì drissà da Boldrin antra 'l 2012-2014. Boldrin a l'era pa vàire përsoadù, ma a l'ha dàit via che s'a-j ruvavo almeno mila mëssagi 'd volonteros an quìndes dì, chiel a sarìa butàsse a fé 's partì. La neuit apress mila mëssagi a j'ero già ruvà, e quìndes dì apress a l'han contane 'n total ëd 9100. E parèj a l'han fondà na sòcia, s-ciamà Drin Drin sensa penséje tant ansima, con ël but ch'a fùissa na cress pr'un neuv partì. An prinsipi ij doi a l'han arfudà dë vnì ij dirigent dël partì. Ël dì 6 dë Stèmber, a l'han signà lë statut, e 'l dì 15 dë Stèmber, ël sit ufissial a l'ha duvertà j'argistrassion.

Ij sòcio a l'han fàit ëd discussion an dissèt grop temàtich ansima la piataforma Discord. Mincadun grop a l'avìa da sbossé 'd papé sientìfich-polìtich për buté ansema 'l tilèt dël part. Dle comission dël congress a l'han giustà ij papé e le tesi an dovrand la piataforma GitHub. Ël dì 18 ëd Magg dël 2025 a l'é ancaminà 'l congress, për l'elession dl'arpresentansa dij 13000 mèmber, dont pi che la mità a l'avìo meno che 40 agn. Ij mèmber a podìo candidésse a vnì 'd delegà, a son stàit elesù antër 373. Ij delegà elesù a tocava ch'a pijèisso part a na scòla 'd formassion polìtica an Urbin. Ël dì prim d'Otóber a l'han cambià 'l nòm an "Ora!". Dal 10 al 12 d'Otóber a l'han selebrà 'l congress, elesù ij sent mèmber dla ciambrèja, ij mèmber dla diression, professor Boldrin cmé sechërtari, e dotor Forchielli cmé pressident.

Apress d'indissi dij mèis anans, Forchielli a l'ha diciarà ch'a veul candidésse a sìndich ëd Bològna a l'elession dël 2027, con la divisa d'esse 'n candidà d'« estrem sénter » contra 'l candidà dla sentrësnista Matteo Lepora, e a l'ha sercà l'agiut dla senterdrita bolognèisa.

 Diression 
Dal 6 dë Stèmber 2024 al 4 ëd Luj 2025, Michele Boldrin e Alberto Forchielli a son stàit ij co-pressident dla sòcia dël Drin Drin, peui dal 4 ëd Luj 2025 a l'11 d'Otóber 2025 a l'han fàit fonsion rispetive 'd Sechërtari e 'd Pressident antërimari.
Nòm(nà-mòrt)Sechërtari113x113pxMichele Boldrin(nà dël 1956)Pressident122x122pxAlberto Forchielli
(nà dël 1955)

 Sit ufissial (Ora!)
 Sit ufissial (Drin Drin)
 Tilèt (2024)
 Còdes étich (2024)
 Statut (Otóber 2025)

Categorìa:Partì polìtich